M. Rexen | Dit Roskilde
« Ny dansk dramatik om Danmarks ukendte verdensstjerne, Inge Lehmann
Mer’ styr på dyr med Sebastian Klein »
Når M. Rexen star gir koncert på Gimle d. 9. november, tæller de 10 personer, og masser af hornblæs og psykedeliske tilbøjeligheder.
Rexen siger selv, at musikken er et biprodukt af det liv, han lever. Hans musik er en fantastisk kombination af afrobeat-rytmer, mellemøstlige strygerarrangementer og en lyrik, der kan være hentet i rock’n’roll. Han har tidligere spillet i projekter som A Key is a Key, The Magnetic Eagle og Mongol, men M. Rexen er hans mest personlige projekt hidtil.
Det er skørt, det er far out, det er næsten for meget, men det er helt perfekt.
Support: THE VICTIM
Med sin guitar, sin stemme og en parade af hjerteskærende tekster, er publikum i Danmark og Irland blevet efterladt mundlamme til The Victims følelsesladede koncerter. I 2017 udkom debut ep’en “Letting Go”, som blev taget rigtig godt imod af DR’s P4, hvor 4 ud af 6 af sangene fra ep’en er blevet spillet.
Man kan altså som publikum se frem til en guidet tur gennem følelsesregisteret når The Victim tager ud for at præsentere sine sange.
TID: Lørdag d. 9. november 2019 kl. 21.00. Dørene åbnes kl. 20.00.
PRIS: 95 kr. i forsalg, 105 kr. i døren.